време да ги преобразува в парични средства с цел отстраняване на недостига по договорите между входящи и изходящи парични потоци в рамките на времевия хоризонт. За тези цели се прилага определението на обременени с тежести активи в съответствие с Делегиран регламент (ЕС) 2015/61 на Комисията. Активите не могат да се използват за осигуряване на кредитни подобрения в рамките на структурирани трансакции, не могат да служат за покриване на оперативни разходи, например наеми и заплати, и трябва да се управляват с ясното и единствено намерение да бъдат използвани като източник на условни средства.
 Активите, които институцията е получила като обезпечение в рамките на обратни репо сделки или сделки за финансиране с ценни книжа, могат да се считат за част от капацитета за генериране на ликвидност, ако се държат от институцията, не са повторно заложени и са законово и договорно налични за използване от институцията.
 За да се избегне двойното отчитане, когато институцията отчита активи, предварително определени по позиции 3.1—3.7, тя не отчита съответните им улеснения по позиция 3.8.
 Активите, които отговарят на описанието на даден ред и са на разположение към отчетната дата, се отчитат от институциите като начален запас в колона 010.
 Колони 020 — 220 съдържат договорните потоци в рамките на капацитета за генериране на ликвидност. Когато дадена институция е сключила репо сделка, активът, който е предоставен по репо сделката, се вписва отново като входящ поток от ценни книжа в падежния интервал, в който настъпва падежът на репо сделката. Съответно изходящият паричен поток, който произтича от репо сделката с настъпващ падеж, се отчита в съответния интервал за изходящи парични потоци по позиция 1.2. Когато дадена институция е сключила обратно репо сделка, активът, който е получен по репо сделката, се вписва отново като изходящ поток от ценни книжа в падежния интервал, в който настъпва падежът на репо сделката. Съответно входящият паричен поток, който произтича от репо сделката с настъпващ падеж, се отчита в съответния интервал за входящи парични потоци по позиция 2.1. Операциите по замяна на обезпечения се отчита в раздел „Капацитет за генериране на ликвидност“ като договорни входящи и изходящи потоци от ценни книжа съгласно съответния падежен интервал, в който настъпва техният падеж.
 Изменение на договорната налична сума на кредитни линии и линии за ликвидност, отчетени по позиция 3.8, се отчита като поток в съответния времеви интервал. Освен това, когато дадена институция притежава овърнайт депозит в централна банка, сумата на депозита се отчита като начален запас по позиция 3.2 и като изходящ паричен поток в падежния интервал „овърнайт“ за тази позиция. Произтичащият входящ паричен поток се отчита съответно по позиция 2.2.5.
 Ценни книжа с настъпващ падеж се отчитат в капацитета за генериране на ликвидност въз основа на техния договорен падеж. Когато настъпи падежът на ценна книга, тя се премахва от категорията на активите, в която е отчетена първоначално, третира се като изходящ поток от ценни книжа и произтичащият входящ паричен поток се отчита по позиция 2.5.
 Всички ценни книжа се отчитат в съответния интервал по текущи пазарни стойности.
 По позиция 3.8 се отчитат само договорно налични суми.
 За да